Arne Boelt fastholder, at Bilka bliver en realitet i Hjørring. Ifølge ham, så vil Bilka stå klar allerede til nytår.

I dag begynder en otte uger lang høringsfase, hvor man kan komme med indvendinger i debatten om Bilka i Hjørring. En rundspørge som TV2/Nord har lavet, viser, at ti handelstandsforeninger imod Bilka-centret, og en stribe af dem vil kæmpe imod projektet. Indvendingerne fra handelsstandsforeninger praller dog af på borgmester Arne Boelt (S). - Jeg giver mig ikke i forhold til det her, fordi Vendsyssel skal også kunne tilbyde det her og skal kunne tiltrække turister og især nordmænd, siger borgmesteren. Han har flertal i byrådet til at gennemføre planerne. Arne Boelt regner derfor med, at Bilka-centret er en realitet ultimo 2014. - Da vi skulle have Metropol, der var det den samme opstand, som nu. Men i dag reklamerer vi jo med overalt, at hvis der er regnvejrsdag, så kan man gå ind og shoppe i Metropolen, slutter Arne Boelt.